als_Latn dik_Latn sag_Latn
Biznesmeni shqiptar ‘baron’ droge, Mediat: Financon një parti grekePostuar më: 10 May 2016 21:58
Edhe pse nuk bëhet publik të përditshmet shkruajnë se emri 44 vjecarit është i përfshirë në dosjen e madhe të policisë greke të 2011. Autoritetet helene i cilësojnë këta dy persona si Escobar të Ballkanit ose baronë të Ballkanit.
15 persona u vunë dje në pranga nga policia greke, mes të cilëve 5 shqiptarë, si pjesë e një organizate ndërkombëtare kriminale në fushën e trafikut të drogës që vinte nga Shqipëria dhe që funksiononte prej disa kohësh. Fitimet që kjo organizatë merrte nga trafikimi i drogës janë marramendëse, aq sa sipas mediave, mund të shlyenin edhe borxhin e Greqisë.
Gjatë ditës së djeshme u sekuestrua nga policia greke një sasi prej 700 kilogramë kanabisi në Zakyntho të Greqisë. Organizata kriminale furnizonte droge Norvegjinë, Danimarkën, Suedinë, Finlandën, Italinë, Spanjën, Austrinë dhe Gjermaninë. Droga transportohej nga Shqipëria, ku dyshohet se nisej me skaf nga Dhërmiu dhe prej këtej mbërrinte në Greqi, konkretisht në Patra. Më pas transportohej sërish me skaf për në Zakyntho dhe prej këtej shpërndahej në vendet e Evropës Qendrore dhe në shtetet Nordike.
als_Latn als_Latn als_Latn als_Latn